Već znamo da se svet sastoji od stvari,
stvari poput mačaka
i salate od makarona,
a salata od makarona se sastoji od stvari
poput majoneza
i senfa
i celera,
koji se sastoje iz molekula.
Kao što ćemo videti, ovi molekuli
su sačinjeni od istih stvari,
koje su samo pomešane na različite načine.
Vratimo se na našu salatu od makarona.
Već smo fizički razmešali stvari
koliko god možemo.
Sad ćemo otići dalje i stvari razmešati hemijski
tako što ćemo prekinuti neke veze.
Mnogi veći, kompleksniji molekuli
su samo gomila manjih molekula koji su povezani
poput gradivnog materijala.
Salata od makarona ovde opet pruža dobar primer.
Ako pogledate testo,
primetićete da se sastoji iz dosta ovoga,
skroba,
koji je ovaj molekul,
inače poznat kao amiloza.
Ispostavlja se da ako prekinete neke veze,
amiloza se sastoji iz manjih molekula
glukoze, prostijeg šećera.
Ako uzmete gomilu ovih istih manjih molekula glukoze
i preuredite ih na drugačiji način,
dobijate celulozu,
koja je glavni sastojak biljaka.
Iako ovaj komad testenine napravljen od amiloze
i ova drvena kašika napravljena od celuloze
izgledaju veoma drugačije,
oboje su zapravo sačinjeni od istih molekula
koji su samo drugačije spojeni.
Ova vrsta rasturanja i ponovnog spajanja
se događa kada varite hranu.
Kompleksni proteini iz hrane koju jedemo,
poput šargarepa i jaja,
ne mogu da se koriste u našim telima
jer mi nismo šargarepe ili pilići.
Mi možemo da iskoristimo manje molekule
koji čine ove proteine,
aminokiseline.
Tokom varenja, naša tela razbijaju ove proteine
u aminokiseline
tako da se mogu prerasporediti
i ponovo spojiti u ljudske proteine.
Ali hajde da dalje prekidamo veze.
Svi molekuli se sastoje iz atoma koji su međusobno vezani.
Ako su neki molekuli gradivni materijali,
atomi su gradivni materijali
koji čine gradivne materijale.
Kod molekula sa salatom od makarona
primetićete da se stalno
pojavljuje šest istih tipova atoma:
ugljenik,
vodonik,
kiseonik,
azot,
fosfor
i sumpor
iliti CHONPS.
Ima i nekoliko drugih,
ali salata od makarona se sastoji od velikih šest.
Kada bismo otišli korak dalje,
mogli bismo da iskoristimo iste atome,
prekombinujemo ih
i napravimo druge stvari
poput benzina
ili sumporne kiseline,
metana
i najlona.
Sve ovo je napravljeno iz istih elemenata
koji čine salatu od makarona.
Da zaključimo,
sve se sastoji od atoma.
Oni su ono od čega se sastoje stvari.
Atomi su grupisani na razne načine
da se dobiju molekuli.
Ovi molekuli se stalno kombinuju,
rastavljaju
i prekombinuju.
Ubacuju se u mešavine,
dele se,
ponovo mešaju,
iznova i iznova i iznova.
Stvari od kojih su napravljene stvari
uvek se kreću -
uvek se menjaju.
Salata od makarona je salata od makrona samo nakratko.
Pojedete je,
jedan deo nje postane deo vas,
ostatak na kraju ode u okean
i pojedu ga druge životinje koje umiru,
i nakon miliona godina, pretvaraju se u naftu,
odakle potiče benzin.
Zato benzin i salata od makarona
i nisu tako različiti -
oboje čine iste stvari,
samo što je jedno od njih ukusnije.